BERBEC. Răbdarea ta este pusă serios la încercare astăzi, pentru că trebuie să aștepți, parcă la nesfârșit, un răspuns sau sosirea unei persoane de care ți s-a făcut tare dor. Stai ca pe ghimpi, dar poți fi liniștit, petru că totul se va rezolva, nici nu-ți vine să crezi cât de bine.
TAUR. Abia aștepți să vină week end-ul, să fii liber și să poți pleca undeva, într-un loc pe care ți s-a făcut dor să-l revezi. Nu fi dezamăgit dacă de data aceasta nu poți pleca, pentru că pe săptămâna viitoare ți se prevestește o călătorie superbă și poate și compania va fi mai plăcută.
GEMENI. Ai mult de lucru, dar niște complimente care ți se fac, îți vor fi de mare ajutor moral. Ceea ce ai de făcut îți depășește mult capacitatea, deci cauți să mai scapi cumva de anumite sarcini, dar nu ai nicio șansă, tocmai de aceea vei decide să-ți iei un mic concediu.
RAC. Ești dedicat trup și suflet treburilor gospodărești, pentru că vrei să dovedești cu orice preț, că ești un membru activ al familiei tale. Gătești, faci treburile în bucătărie, te preocupă și buna funcționare a aparatelor electrocasnice, sau te apuci de o curățenie generală.
LEU. A sosit vremea unei schimbări în cariera ta, sau în atitudinea ta față de locul de muncă. Ori trebuie să te mai perfecționezi, să te mai specializezi, ori a sosit vremea să-ți alegi o altă profesie, care ți-ar putea aduce ceva mai multe satisfacții, atât financiare cât și morale.
FECIOARĂ. Ești copleșit de problemele pe care trebuie să le soluționezi neapărat, dar nu le găsești nicicum soluțiile. Rezolvările vor sosi, poate, tocmai astăzi, nu va trebui să-ți mai bați capul cu ele, și vor fi chiar mai bune, mult mai eficiente, decât cum ți-ai fi imaginat tu vreodată.
BALANȚĂ. Aștepți mai multă implicare din partea partenerului de suflet, fiind de părere că tu faci destul de multe prin casă. Ajunge doar să-l motivezi mai mult pe cel drag și va lua și el inițiativa, realizând împreună niște proiecte care vă vor aduce satisfacții amândurora.
SCORPION. Este o zi destul de capricioasă, în care toate trec foarte repede de la o extremă la alta. Dacă dimineața ești sigur că o situație nu se va termina cu bine, primejdiile dispar cât ai bate din palme, sau poate, tocmai invers, dar cu optimism, situația din urmă o poți evita.
SĂGETĂTOR. Nu știi cum ai reușit, dar te afli în centrul atenției colectivului din care faci parte și, de ce nu, te simți bine în această postură de mică vedetă. Ieși în evidență, dar tocmai de aceea, trebuie să-ți controlezi gesturile, căci lumea se uită la tine cu ochi foarte critici.
CAPRICORN. Relația de cuplu a ajuns într-un punct sensibil, pentru că aveți cam multe probleme de rezolvat, iar partenerul tău se concentrează mai mult la muncă decât la tine sau la căminul vostru comun. Lasă-i timp și toate problemele se vor rezolva, aproape ca de la sine.
VĂRSĂTOR. Ca să poți accepta oferta care ți se face, ar trebui mai întâi să pui capăt unui proiect care ține de o veșnicie și numai nu se mai termină. Nu le poți face pe ambele simultan, ca atare, prima dată trebuie să te debarasezi de ceea ce îți ia timp prețios, fără niciun folos.
PEȘTI. Banii pe care îi ai la dispoziție astăzi vor fi de folos într-un scop comun cu un grup din care faci parte. Că este vorba de grupul tău de prieteni pe care vrei să-l inviți la o cafea, sau ai de gând să-ți surprinzi familia cu ceva nou în casă, gestul va reflecta generozitatea ta.